**GRUNDEJERFORENINGEN DYREKÆRGÅRD**

Den 9. november 2022

Til Helenevangen 9, 11, 13, 15, 17, 19, 23 og 25.

Kære Grundejer.

I vores dejlige Dyrekærgårdudstykning har vi en deklaration, som sætter grænserne for, hvad vi må og ikke må, ligesom der er særlige bestemmelser om vores forpligtelser med hensyn til hegn, træer og vedligeholdelse af veje (rabatter) og stier.

I medfør af deklarationens § 13, har *grundejerforeningen pligt til at ordne fælles anliggender inden for udstykningsområdet, specielt vedrørende vedligeholdelse af veje, stier, grønne områder m.m*.

Der kan endvidere henvises til grundejerforeningens love, § 3, stk. 2: *Endvidere* ***sørger*** *foreningen for god ordens opretholdelse på det udstykkede areal og* ***påser****, at den på parcellerne af sælgeren lagte deklaration af 18/12 1970 vedrørende grundejerforeningen, fællesarealer m.m. overholdes*.

I denne forbindelse har bestyrelsen foretaget en overordnet gennemgang af området og Dyrekærgårdsvej den 5. november 2022 og har her noteret nogle ejendomme, hvor der synes at være problemer med hække, der vanskeliggør færdslen.

**Rabatter og hække.**

Vi har konstateret at hækkene mod Dyrekærgårdsvej ser ud til ikke blot at gå ud over rabatten, men i visse tilfælde også går langt ud over kørebanen til alvorlig gene for færdslen.

Vi må nu bede dig om at få tingene bragt i orden ***snarest muligt,*** således at rabatten igen bliver synlig og hækkene ikke vokser ud over vejen. I modsat fald vil vi gå videre med sagen.

Med venlig hilsen

Peter Ladischensky,

Formand for Grundejerforeningen Dyrekærgård